माव होता, ताश की बाजी जमती और मामी भीतर से उनके चाय-नाश्ते का बन्दोबस्त करती रहतीं।
मामाजी का आपत्ति भी होती, तो मामी उन्हें निरूत्तर कर देतीं- आप चार-चार पाँच-पाँच दिन टूट पर रहते हैं। इतने बड़े घर में हमसे अकेले नहीं रहा जाता।ये बच्चे रहते हैं तो इनसे हँस-बोलकर जी लगा रहता है। और फिर आपकी दुश्मनी तो बड़े काकाजी से थी, अब तो वे भी नहीं रहे। अपनी चचिया सास के लिए मामी की अधिक सहानुभूति थी।
मामा कभी-कभार दानापुर आते तो जिद करते-बच्चों को लेकर इस बार साथ चलों न, अम्मा। तुम वहाँ रहोगी तो फालतू लोगों की भीड़ छँटेगी। हमें चैन की साँस लेने का मौका मिलेगा।
नानी ने तीखे शब्दों में बेटे की बातों का विरोध किया था - कचनार बेंत की टहनी को जितना झुका सको, झुका लो लेकिन सूखी हुई बेंत को मोड़ने की कोशिश अपने-आप में बड़ी नादानी होगी बबुआ, दुलहिन अपने आप सारा मलिकाँव ले बैठी हैं, तुमने पहले ही उसे पूरी छूट दे दी। अब हमारा दबाव उन पर नागवार गुजरेगा, भवगान की यही मर्जी थी... ।
नानी ने दो-टूक जवाब दे दिया था - बेटी का घर अगोर रहे हैं, अपने समाज में यह अपमानवाली बात तो है ही बबुआ, लेकिन तुम्हारे घर जाकर दिन-दिन भर अनादर की रौरव यंत्रणा भुगतने से तो अच्छा है कि जिनगी के बचे-खुचे हिस्से को इन्हीं बाल-बचचों के बीच खरच दिया जाए। ये बड़े हो जाएँगे तो देख जाएगा- गाँव का घर तो कहीं नहीं गया है न।
मेरे विवाह के दो वर्ष पहले वह घटना घटी थी - मामी की हठीली मानसिकता से अखिलेश मामाजी भतीर-ही भीतर बहुत सन्त्रस्त रहने लगी थे। उनके घर अयाचित अतिथियों का दिन-दिन भर मजमा जुआ रहता और वे कुछ नहीं कह पाते... । कभी क्षीण विरोध करते भी तो मामी खटवास ले लेतीं, उनका मौन तिरस्कार मामा के लिए और भी घातक होता... । दिन-रात 